Մադս Հերմանսեն

**Մադս Հերմանսեն** (, ), դանիացի պրոֆեսիոնալ ֆուտբոլիստ, որը որպես դարպասապահ խաղում է Անգլիայի Պրեմիեր Լիգայի «Լեսթեր Սիթի» ակումբում և Դանիայի ազգային հավաքականում։

## Ակումբային կարիերա
### Բրոնդբյու
Մադս Հերմանսենը ծնվել է Օդենսեում (Դանիա), իր երիտասարդական կարիերան սկսել է «Նեսբիում»: Տասը տարեկանում աքիլյան ջլի բորբոքում ունենալուց հետո նա դաշտային խաղացողից վերածվել է դարպասապահի:

2015 թվականի սեպտեմբերին Հերմանսենը տեղափոխվել է «Բրոնդբյու»։ 2019-20 մրցաշրջանից առաջ նրան ընդգրկել են առաջին թիմի կազմում։

2020 թվականի նոյեմբերի 5-ին Հերմանսենը նորամուտն է նշել Դանիայի գավաթի խաղարկությունում․ «Լեդյե-Սմյորումի» դեմ խաղն ավարտվել է «Բրյոնդբյուի» 1-0 հաշվով հաղթանակով։ 2020-21 մրցաշրջանի վերջում «Բրոնդբյուն» 2005 թվականից ի վեր առաջին անգամ դարձել է Դանիայի չեմպիոն։ Հերմանսենը հանդես է եկել որպես գերմանացի դարպասապահ Մարվին Շվեբեի փոխարինող։ Այդ մրցաշրջանում նա չի հայտնվել թիմի հիմնական կազմում։ 

Մարտին Շվեբեի՝ «Քյոլն ՖԱ» տեղափոխվելուց հետո, Հերմանսենը ստանձնել է հիմնական դարպասապահի դերը։ Նորամուտը Դանիայի Սուպերլիգայում նա նշել է 2021 թվականի հուլիսի 18-ին՝ AGF-ի դեմ խաղում, որն ավարտվել է ոչ-ոքի՝ 1-1 հաշվով։ Հաջորդ ամիս՝ օգոստոսի 17-ին, Հերմանսենը նշել է եվրոպական նորամուտը ՈՒԵՖԱ-ի Չեմպիոնների լիգայի փլեյ-օֆ փուլի «Ռեդ Բուլ Զալցբուրգի» դեմ խաղում, որում նրա թիմը պարտվել է 1-2 հաշվով։ Չնայած պարտությանը, Հերմանսենը տպավորել է՝ կատարելով կարևոր փրկություններ։

2022 թվականի դեկտեմբերի 3-ին Հերմանսենը ստացել է «Բրոնդբյուի» 2022 թվականի լավագույն խաղացողի մրցանակը՝ տարվա ընթացքում հաջող ելույթներից հետո։

### Լեսթեր Սիթի
2023 թվականի հուլիսի 18-ին Հերմանսենը հինգ տարվա պայմանագիր է կնքել Չեմպիոնշիփի «Լեսթեր Սիթի» ակումբի հետ։ Իր նորամուտն այդ թիմում նա նշել է մրցաշրջանի մեկնարկային խաղում՝ կարևոր փրկություններով նպաստելով թիմի 2-1 հաշվով հաղթանակին «Քովենթրի Սիթիի» նկատմամբ։ Սակայն մի քանի օր անց մարզումների ժամանակ նա ստացել է քառագլուխ մկանի վնասվածք՝ որի պատճառով բաց է թողել «Հադերսֆիլդ Թաունի» դեմ առաջնության հաջորդ խաղը։ Մադսը մեկնարկային կազմ է վերադարձել օգոստոսի 19-ին «Կարդիֆ Սիթիի» դեմ հաղթական խաղում։ Սեպտեմբերի 20-ին «Լեսթեր Սիթիի» կազմում նա առաջին անգամ անառիկ է պահել սեփական դարպասը՝ օգնելով իր թիմին «Կառոու Ռոուդ» մարզադաշտում 2-0 հաշվով արտագնա հաղթանակ տանել «Նորվիչ Սիթիի» նկատմամբ։ Ամբողջ մրցաշրջանի ընթացքում լավ մարզավիճակով Մադսը վաստակել է տեղը EFL առաջնության տարվա հավաքականում, իսկ «Լեսթերը» նվաճել է դիվիզիոնի հաղթողի տիտղոսը և վաստակել Պրեմիեր լիգայի ուղեգիր։

## Միջազգային կարիերա
Հերմանսենը միջազգային մակարդակներում ներկայացրել է 16-ից մինչև 19 տարեկանների Դանիայի տարբեր տարիքային խմբերի պատանեկան հավաքականները։

2020 թվականի նոյեմբերին Հերմանսենն առաջին անգամ հրավիրվել է Դանիայի մինչև 21 տարեկանների հավաքական։ 2021 թվականի սեպտեմբերի 7-ին նա իր առաջին խաղն է անցկացրել այդ թիմի կազմում։ Ղազախստանի նկատմամբ 1-0 հաշվով հաղթանակը կայացել է 2023 թվականի ՈՒԵՖԱ-ի մինչև 21 տարեկանների Եվրոպայի առաջնության որակավորման փուլում։

Հերմանսենը հրավիրվել է Դանիայի մեծահասակների հավաքական 2023 թվականի հունիսին, սեպտեմբերին և հոկտեմբերին ՈՒԵՖԱ-ի Եվրո 2024-ի ընտրական խաղերի համար։ Նա ընդգրկվել է հավաքականի Եվրո 2024-ի հայտացուցակում, սակայն ոչ մի խաղի չի մասնակցել։

## Խաղաոճ
Հերմանսենը հայտնի է գնդակով խաղալու իր հմտությամբ, ինչպես նաև հարվածներ կասեցնելու տաղանդով: Նա նաև համարվում է 11-մետրանոց հարվածները հետ մղելու մասնագետ․ նա դա արել է կարևոր խաղերում, ներառյալ՝ ՈՒԵՖԱ-ի Եվրոպայի Կոնֆերենցիաների լիգայի որակավորման փուլի «Բազելի» դեմ 2022 թվականի խաղը և «Կոպենհագենի» դեմ դերբին, ինչպես նաև երեք անգամ 11-մետրանոցներ է հետ մղել «Նորշելան ՖԱ»-ի դեմ 2023 թվականի խաղում։

## Կարիերայի վիճակագրություն

## Նվաճումներ
**Բրոնդբյու**

* Դանիայի Սուպերլիգա՝ 2020-21

**Լեսթեր Սիթի**

* EFL չեմպիոնշիփ՝ 2023–24

**Անհատական**

* «Բրոնդբյուի» տարվա լավագույն խաղացող՝ 2022
* EFL առաջնության մրցաշրջանի հավաքական՝ 2023-24

## Նշումներ

## Ծանոթագրություններ

## Արտաքին հղումներ
* Մադս Հերմանսենի էջը Դանիայի ֆուտբոլային միության կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ